ହାଇଦ୍ରାବାଦଃ ପ୍ରାୟତ ଶୀତ ସମୟରେ ହାତ ଏବଂ ପାଦରେ ଯନ୍ତ୍ରଣା, ପ୍ରିକ୍ଲିଙ୍ଗ୍ ଇତ୍ୟାଦି ସମସ୍ୟା ଦେଖାଯାଏ । ଏହି ସମସ୍ୟା କେବଳ ବୃଦ୍ଧମାନଙ୍କର ହୋଇଥାଏ ତାହା ନୁହଏ, ଅନେକ ଥର ଏହା ଯୁବାବସ୍ଥାରେ ମଧ୍ୟ ଦେଖାଯାଏ । ଅନେକ ଲୋକଙ୍କର ହାତ ଏବଂ ପାଦ ଝିମ୍ଝିମ୍ ହୋଇଯାଏ । ପ୍ରାୟତ ଏହି ସମସ୍ୟା କେବଳ ରାତିରେ ଶୋଇବା ସମୟରେ ହୋଇଥାଏ । ଡାକ୍ତରୀ ଭାଷାରେ ଏହାକୁ ପାରାସ୍ଥେସିଆ କୁହାଯାଏ ।
ପ୍ରତ୍ୟେକ ସମସ୍ୟାର ସମାଧାନ ପାଇଁ ଔଷଧ ଖାଇବା ନିହାତି ଆବଶ୍ୟକ ନୁହେଁ । ବେଳେ ବେଳେ ଏହି ସମସ୍ୟାଗୁଡିକ ଘରୋଇ ପଦ୍ଧତି ଦ୍ୱାରା ମଧ୍ୟ ସମାଧାନ ହୋଇପାରେ । ଜୀବନଶୈଳୀରେ ପରିବର୍ତ୍ତନ, ଖାଦ୍ୟ ଏବଂ ବ୍ୟାୟାମ ଇତ୍ୟାଦିରେ ସମସ୍ୟା ଦୂର ହୋଇପାରିବ । ବିଶେଷଜ୍ଞଙ୍କ ଅନୁଯାୟୀ, ଶରୀରରେ ଭିଟାମିନ୍ ବି, ଭିଟାମିନ୍ ସି ଏବଂ ଭିଟାମିନ୍ ଇ ଅଭାବ ହେତୁ ଏହି ସମସ୍ୟା ଦେଖା ଯାଇଥାଏ ।
ଭିଟାମିନ୍ ବି ଏବଂ ଇର ଅଭାବକୁ ଦୂର କରିବା ପାଇଁ ଡ୍ରାଏ ଫ୍ରୁଟ୍ସ ଏବଂ ସେଥିରୁ ପ୍ରସ୍ତୁତ ହେଉଥିବା ପ୍ରଡକ୍ଟକୁ ଖାଦ୍ୟରେ ଅନ୍ତର୍ଭୁକ୍ତ କରନ୍ତୁ । ଏହା ବ୍ୟତୀତ ସକାଳର ସୂର୍ଯ୍ୟକିରଣରେ ବସନ୍ତୁ ।
ଭିଟାମିନ୍ ଇ ପାଇଁ ଆପଣଙ୍କୁ ଡ୍ରାଏ ଫ୍ରୁଟ୍ସ ଖାଇବା ନିହାତି ଜରୁରୀ । ଆଭୋକାଡୋକୁ ଖାଦ୍ୟରେ ମଧ୍ୟ ଅନ୍ତର୍ଭୁକ୍ତ କରିପାରିବେ, ଏହାକୁ ଭିଟାମିନ୍-ଇର ଏକ ଉତ୍ତମ ଉତ୍ସ ଭାବରେ ବିବେଚନା କରାଯାଏ । ଭିଟାମିନ୍-ଇ ପାଇଁ ବିଭିନ୍ନ ପ୍ରକାର ବାଦାମ ଖାଇପାରିବେ । ସୂର୍ଯ୍ୟମୁଖୀ ତେଲ ସହିତ ଭିଟାମିନ୍-ଇ ଅଭାବ ମଧ୍ୟ ପୂରଣ ହୋଇପାରେ ।
ସ୍ନାୟୁ ପ୍ରଣାଳୀ ପାଇଁ ଭିଟାମିନ୍-ବି ଏକ ପୁଷ୍ଟିକର ଖାଦ୍ୟ । ଅଣ୍ଡା, ବନ୍ଧାକୋବି, ମଟର, ମାଂସ, ଆଭୋକାଡୋରୁ ଭିଟାମିନ୍-ବି ମିଳିଥାଏ । କୌଣସି ପ୍ରକାରର ଆଘାତ ଯୋଗୁଁ ସ୍ନାୟୁ କ୍ଷୟର ଚିକିତ୍ସା ପାଇଁ ଭିଟାମିନ୍-ସି ସହାୟକ ହୋଇଥାଏ । ଏପରି ପରିସ୍ଥିତିରେ ଭିଟାମିନ୍-ସି ଧାରଣ କରିଥିବା ଖାଦ୍ୟ ଖାଆନ୍ତୁ ଯେପରିକି ଅଁଳା, ବ୍ରୋକ୍ଲି, ଶାଗୁଣା, ପାଳଙ୍ଗ କିମ୍ବା ଷ୍ଟ୍ରବେରୀ ଇତ୍ୟାଦି ।
Disclaimer: ଉପରସ୍ଥ ସମସ୍ତ ତଥ୍ୟ ସାଧାରଣ ସୂଚନା ଉପରେ ଆଧାରିତ । ଏହାକୁ ଗ୍ରହଣ କରିବା ପୂର୍ବରୁ ବିଶେଷଜ୍ଞଙ୍କ ପରାମର୍ଶ ନେବା ଆବଶ୍ୟକ । ସର୍ବଦା କୌଣସି ବି ଜଟିଳ ସମସ୍ୟା ପାଇଁ ଡାକ୍ତରଙ୍କ ପରାମର୍ଶ ଅପରିହାର୍ଯ୍ୟ ।
